**MODULE 5**

**PAKSA:** GAWAING PANGKOMUNIKASYON NG MGA FILIPINO

**OBJECTIVE:**

Sa pagtatapos ng aralin, ang mga mag-aaral ay inaasahang:

1. nagagamit ang Wikang Filipino batay sa sitwasyong pangkomunikasyon;
2. nakapagsusuri ng mga awiting may kinalaman sa tsismis sa kasalukuyang panahon; at
3. nakapag-aambag sa pagtataguyod ng wikang Filipino bilang daluyan ng mabuting pakikipagkomunikasyon.

**MGA GAWAING PANGKOMUNIKASYON NG MGA PILIPINO**

Ang komunikasyon ay isang intelektwalisadong gawain kapag ginagamit nang tama. Ito ay paraan ng pag-uugnayan ng mga tao sa berbal at di-berbal na anyo.

**IBA’T IBANG ANYO NG KOMUNIKASYON**

Maaaring isagawa ang komunikasyon sa pamamagitan ng pagsasalita, paggamit ng simbolo, o kilos ng katawan tulad ng kamay at ulo. Ginagamit ito upang magpalitan ng impormasyon, ideya, at saloobin.

**1. SALAMYAAN**

Ang salamyaan ay isang lugar sa Marikina kung saan nagkakatipon ang mga matatanda upang magpahinga, magkwentuhan, at magsalo-salo. Bahagi ito ng kultura ng komunikasyon ng mga Marikenyo.

**Ang Salamyaan Bilang Talastasan ng Bayan**

Sa salamyaan, malayang nagkakaroon ng salaysay ang bawat kalahok. Walang takdang oras o tiyak na paksa, at pantay-pantay ang lahat sa pag-uusap.

**2. TSISMISAN**

Ang tsismisan o “chika” ay usapan na maaaring mabago habang pinapasa-pasa. Kadalasang walang tiyak na pinanggalingan at nagdudulot ng hindi pagkakaunawaan.

**Batay sa ARTICLE 26 - NEW CIVIL CODE OF HUMAN RELATIONS**

Bagamat hindi krimen ang tsismisan, ito ay maaaring lumabag sa karapatan ng tao sa dignidad, privacy, at kapanatagan ng isipan. Kabilang sa mga hindi kanais-nais na kilos ay ang pagmamasid, pakikialam, pang-iintriga, at paninirang-puri.

**3. UMPUKAN**

Ang umpukan ay pagtitipon ng mga tao upang pag-usapan ang isang paksa. Layunin nito ang makipagpalitan ng kuro-kuro at opinyon sa isang bukas na usapan.

**MGA PANGKAT NA KARANIWANG NAG-UUMPUKAN**

A. Magkakaklaseng pinag-uusapan ang gagawing proyekto.  
B. Magkakaibigang isang linggong hindi nagkikita.  
C. Mga batang hindi magkasundo sa larong gagawin.  
D.Mga gurong sinasamantala ang breaktime.  
E.Mga dyanitor sa oras ng kanilang pahinga.  
F. Mga pulis na pinag-uusapan ang isang holdapang naganap.

G. Pamilyang nagplaplano ng susunod na bakasyon.  
H. Mga tsismosang kapitbahay na pinagtsitsismisan ng isa nilang kumare.

I. Mga kabataang nagplaplano ng susunod na swimming.  
J. Taga-suporta ng magkalabang kupunan.