**MODULE 7**

**PAKSA:** GAWAING PANGKOMUNIKASYON NG MGA FILIPINO

**OBJECTIVE:**

Sa pagtatapos ng aralin, ang mga mag-aaral ay inaasahang:

1. nagagamit ang Wikang Filipino batay sa sitwasyong pangkomunikasyon;
2. nakalilikha ng isang sanaysay hinggil sa sitwasyong Panlipunan; at
3. nakapag-aambag sa pagtataguyod ng wikang Filipino bilang daluyan ng pakikipagkomunikasyon.

**TALAKAYAN**

* Isang gawain ng pagpapalitan ng pananaw sa isang napapanahong isyu.
* May diskusyon sa kung ano ang nararapat at hindi nararapat gawin.
* Nagkakaroon ng dayalogo ang lahat ng kasapi.
* Ginagawa ito sa iba’t ibang lugar gaya ng silid-aralan, tahanan, o munisipyo.
* Karaniwang pinamumunuan ng isang taong may malawak na kaalaman sa paksa.

**Layunin ng Talakayan**

* Itaas ang kamalayan ng mga mamamayan tungkol sa kalagayan ng kanilang lugar.
* Magbigay ng pagkakataon para makapagpahayag ng saloobin at suhestiyon.
* Gamitin ang lokal na impormasyon para sa mas epektibong pagpaplano.

**PAGBABAHAY-BAHAY**

* Paraan ng paghahatid ng impormasyon nang direkta sa mga tao sa kanilang tahanan.
* Mainam ito kung personal na pakikipag-usap ang kinakailangan.
* Ginagamit din upang magsiyasat o kumuha ng impormasyon mula sa mga residente.

**Uri ng Pagbabahay-bahay**:

* **Sensus** – Pagkuha ng datos ukol sa populasyon at mga miyembro ng pamilya.
* **Oplan Tokhang** – Pagkakausap sa mga pinaghihinalaang sangkot sa droga upang anyayahan sa barangay.
* **Pangrelihiyon** – Pagpapahayag ng salita ng Diyos at pagsagot sa mga tanong ukol sa bibliya.
* **Misyon Medikal** – Pagbibigay ng serbisyong medikal direkta sa mga bahay.
* **Pagbebenta ng Produkto** – Inilalako ang paninda mula bahay sa bahay.
* **Barangay at Iba pa** – Nagbibigay ng impormasyon tungkol sa barangay at mga proyekto nito.

**Mga Dahilan ng Pagbabahay-bahay**:

* Naabot ang mga taong hindi lumalabas ng bahay.
* Nakakausap pati buong pamilya.
* Naipapaliwanag ng direkta ang layunin.
* Mas komportable ang mga tao sa sarili nilang tahanan.
* Personal na nararamdaman ang mensahe.

**PULONG-BAYAN**

* Isang pagtitipon ng mga residente upang talakayin ang mga suliranin at plano ng komunidad.
* May namumunong may awtoridad sa pamahalaan o barangay.
* Layon nitong magkaroon ng maayos na talakayan at marinig ang panig ng lahat.
* Binibigyang-laya ang bawat isa na magbigay ng suhestiyon at saloobin.

**Dapat Tandaan**:

* Pinamumunuan ng opisyal o may kapangyarihan.
* Dinaluhan ng mga kasapi ng komunidad at mga opisyal.
* May malinaw na layunin na gustong maabot.
* Bawat isa ay may karapatang magsalita sa paksang tinatalakay.