**PANITIKAN HINGGIL SA DIASPORA/MIGRASYON**

**Ano ang Diaspora**

Ang "diaspora" ay orihinal na tumutukoy sa paglipat o pagkalat ng mga sinaunang Griyego sa ibang mga lupain sa labas ng kanilang bansa. Sa kasalukuyan, tumutukoy ito sa malakihang paglilipat ng mga tao mula sa kanilang tradisyonal na etnikong tahanan patungo sa ibang lugar. Ito ay maaaring dulot ng sapilitang pagpapaalis, digmaan, diskriminasyon, o mga kalamidad. Nagsisilbing simula ito ng mga kwento ng paglalakbay ng mga mamamayan sa iba't ibang panig ng mundo.

***Ano ang Migrasyon***

Ang migrasyon ay ang paglipat ng mga tao mula sa isang lugar patungo sa iba. Maaari itong pansamantala o permanente.

**Narito ang mga dahilan nito:**

1. **Mas Mataas na Kita** – Upang magkaroon ng mas magandang kabuhayan.

2. **Mas Ligtas na Pamumuhay** – Para makaiwas sa panganib o kaguluhan.

3. **Pagkakasama ng Pamilya** – Para makapiling ang mga mahal sa buhay sa ibang bansa.

4. **Mas Maayos na Edukasyon** – Para sa mas mataas na kalidad ng pag-aaral.

***Ang Unang OFW: Si Enrique***

Si Enrique, isang Pilipinong alipin na nabili ni Ferdinand Magellan sa Melaka, ay itinuturing na unang OFW. Dahil sa kanyang kasipagan, isinama siya ni Magellan sa paglalayag patungo sa Pilipinas. nagamit ni Enrique ang kanyang kaalaman sa wika at kultura, naging dahilan niya ito upang manatili siya sa sariling bayan bilang unang "Balikbayan."

***Pagtuklas sa Tahanan ng mga Ninuno***

Ang pagtira sa sariling bayan ay nagbubukas ng mas malalim na pag-unawa sa pinagmulan at kultura ng isang tao. Halimbawa, sa aking pagbisita sa Panay noong 2006 hanggang 2010, natutunan ko ang Hiligaynon at napalapit sa kultura ng aking mga ninuno. Ang karanasan kong ito ay nagbigay-linaw sa akin sa yaman ng kulturang Filipino at nagparamdam na kumpleto ang aking pagkatao.

PAGLISAN

NI Rogelio G. Mangahas

Kung tayo’y maglaho man

sa marikit na mundo,

pagtakasan na natin

at kalimutan ang islang ito.

Lisanin na natin ang paraiso

upang hanapin ang kalayaan

at lubusan nang maglaho

na parang mga bula sa hangin.

Pagtakasan na natin ngayon

ang mundong kinagagalawan

at walang may makapapansin

sa ating pagkawala.

Walang sinumang nilalang

na magtataka o magtatanong

kung saan man tayo napadpad

marahil wala rin silang pakialam.

Walang sinumang testigong

makapagsusumbong sa atin

marahil tayo’y pawang mga kalapating

naghahanap ng sariling Kalayaan